2. 2 ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ.2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ.2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535 บริษัทฯ ได้เข้าจดทะเบียนในตลาดหลักทรัพย์แห่งประเทศไทย
    และแปรสภาพเป็นบริษัทมหาชนในปี 2536 ด้วยทุนจดทะเบียน 300 ล้านบาท
    ดำเนินธุรกิจรับเหมาก่อสร้างทุกประเภททั้งงานภาครัฐและงานภาคเอกชน
    ลักษณะงานก่อสร้างของบริษัทแบ่งเป็น 2 ประเภท คืองานเครื่องกลและงานโยธา
    ซึ่งครอบคลุมถึง งานก่อสร้างอาคาร, งานก่อสร้างด้านพลังงาน,
    งานก่อสร้างด้านสิ่งแวดล้อม,
    งานก่อสร้างอุตสาหกรรมและงานก่อสร้างสาธารณูปโภคและคมนาคม

-   พ.ศ. 2541 บริษัทฯ
    เข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทฯ ได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟูกิจการ บริษัทฯได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2543-2544 บริษัทฯ ได้รับการรับรองมาตรฐานคุณภาพ ISO 9002
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure) โดยผ่านการตรวจประเมินโดย SGS (Thailand) Limited
    และได้รับการรับรองโดย NAC และ UKAS
    ซึ่งเป็นสถาบันที่มีชื่อเสียงและเป็นที่ยอมรับทั้งในและต่างประเทศและมีการเพิ่มประสิทธิภาพการบริหารงานบุคคล
    โดยการนำโปรแกรมระบบบริหารงานบุคคลมาใช้

การเปลี่ยนแปลงและพัฒนาการที่สำคัญในปี 2545

-   กุมภาพันธ์ ที่ประชุมวิสามัญผู้ถือหุ้นครั้งที่ 1/2545 เมื่อวันที่ 14 กุมภาพันธ์ 2545
    ได้มีมติให้ออกใบสำคัญแสดงสิทธิที่จะซื้อหุ้นสามัญของบริษัท (Warrant) จำนวน 17,000,000
    หน่วย ในราคา –0- บาท จัดสรรให้กับผู้ถือหุ้นเดิมที่มีรายชื่อปรากฏอยู่ในสมุดทะเบียนผู้ถือหุ้น
    ณ ปิดสมุดทะเบียนพักการโอนหุ้น เมื่อวันที่ 22 กุมภาพันธ์ 2545
    ในอัตราหุ้นสามัญและ/หรือหุ้นบุริมสิทธิ 5 หุ้นมีสิทธิได้รับใบสำคัญแสดงสิทธิ 1 หน่วย
    อายุใบสำคัญแสดงสิทธิเท่ากับ 5 ปีนับจากวันที่ออกใบสำคัญแสดงสิทธิ ทั้งนี้ใบสำคัญแสดงสิทธิ 1
    หน่วยมีสิทธิในการซื้อหุ้นสามัญของบริษัทได้ 1
    หุ้นในราคาใช้สิทธิเท่าที่ตราไว้ของหุ้นสามัญของบริษัท

  ที่ประชุมวิสามัญของบริษัทฯ ได้มีมติให้บริษัทเพิ่มทุนจดทะเบียนจาก 850 ล้านบาท เป็น 1,020
  ล้านบาท เพื่อรองรับการใช้สิทธิของใบสำคัญแสดงสิทธิ

-   กรกฎาคม ที่ประชุมวิสามัญผู้ถือหุ้นครั้งที่ 2/2545 เมื่อวันที่ 23 กรกฎาคม 2545
    ได้มีมติให้แก้ไขเปลี่ยนแปลงมูลค่าที่ตราไว้จากมูลค่าหุ้นละ 10 บาท เป็นมูลค่าหุ้นละ 1 บาท
    ทำให้ใบสำคัญแสดงสิทธิ 1 หน่วยมีสิทธิซื้อหุ้นสามัญได้ 10 หุ้น

-   สิงหาคม บริษัทฯ ได้รับงานก่อสร้างในประเทศสาธารณรัฐมัลดีฟส์
    คือโครงการก่อสร้างอาคารบนเกาะ Hulhumale ซึ่งเป็นโครงการของหน่วยงานราชการ
    Hulhumale Development Unit มูลค่างาน 560,000,000 บาท (13,324,596.29
    เหรียญสหรัฐ)

(2) ภาพรวมการประกอบธุรกิจของบริษัท บริษัทย่อย บริษัทร่วม

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)

บริษัทดำเนินธุรกิจรับเหมาก่อสร้างทั่วไป ทั้งงานก่อสร้างภาครัฐและงานก่อสร้างภาคเอกชน
รูปแบบการดำเนินงานจะมีทั้งการได้รับการว่าจ้างโดยตรงจากเจ้าของงาน (Main
Contractor), การรับงานช่วงจากผู้รับเหมาอื่น (Sub-Contractor)
และในรูปของกิจการร่วมค้า (Joint Venture)
การรับงานจากผู้ว่าจ้างจะมีทั้งวิธีการประกวดราคาและรับเชิญไปเจรจาต่อรอง
ลักษณะงานก่อสร้างของบริษัทแบ่งเป็น 2 ประเภท ดังนี้

1.  งานโยธา ได้แก่ งานก่อสร้างด้านสาธารณูปโภคและคมนาคม เช่น งานก่อสร้างถนน
    งานทางในระดับดินและทางยกระดับ สะพานข้ามทางแยก สะพานข้ามแม่น้ำ ท่าเทียบเรือ
    ระบบประปา งานวางสายเคเบิ้ลใต้ดิน งานก่อสร้างด้านอาคาร เช่น อาคารสำนักงาน
    อาคารโรงงาน โรงพยาบาล หอประชุม งานก่อสร้างด้านสิ่งแวดล้อม เช่น เขื่อน คลองส่งน้ำ
    ระบบบำบัดน้ำเสีย ระบบกำจัดขยะ เป็นต้น

2.  งานเครื่องกล ได้แก่ งานโครงสร้างเหล็ก งานติดตั้งเครื่องจักรอุปกรณ์ต่างๆ
    ในโรงงานอุตสาหกรรม โรงงานปิโตรเคมีและโรงไฟฟ้า เช่น การเดินท่อก๊าซ
    ท่อส่งน้ำมันขนาดใหญ่ ระบบงานท่อในโรงงาน งานวางท่อประปาส่งน้ำ
    งานก่อสร้างโครงสร้างเหล็กขนาดใหญ่ เป็นต้น

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์
มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่างๆ เช่น
การรับฝากเอกสาร และจัดสิ่งอำนวยความสะดวกต่างๆ แก่ผู้เช่า เช่น อาคารจอดรถ
สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด
ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจเมื่อสภาวะเศรษฐกิจฟื้นตัว

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด ประเทศญี่ปุ่นและบริษัท
เพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัทดีเคเค
ซิโน-ไทยสามารถให้บริการแก่ลูกค้าได้เป็นอย่างดี ธุรกิจหลักของบริษัท ดีเคเค ซิโน-ไทย
เอ็นจีเนียริ่ง จำกัด คือการออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า

กิจการร่วมค้า ฟิลิพพ์ ฮอลส์แมนน์ (ไทย) / ยู ที เอ็ม เอ็นจีเนียริ่ง / ซิโน-ไทย

ดำเนินโครงการก่อสร้างทางหลวงสายกำแพงเพชร ตาก-ลำปาง ตอนตาก-ลำปาง ตอนที่ 3
ปัจจุบันโครงการเสร็จสิ้นแล้ว กำลังอยู่ในช่วงการชำระบัญชี

กิจการร่วมค้า บจก.โตเมน เอ็นเตอร์ไพรส์ (กรุงเทพฯ) / บมจ.ซิโน-ไทย เอ็นจีเนียริ่ง แอนด์
คอนสตรัคชั่น / บจก. โทเท็มส์

ดำเนินโครงการก่อสร้างอาคารสถานีจ่ายไฟฟ้าย่อย 115 KV พร้อมติดตั้งอุปกรณ์สายส่งแรงสูง ที่
จ.มหาสารคาม และ จ.สุรินทร์ ปัจจุบันโครงการเสร็จสิ้นแล้ว กำลังอยู่ในช่วงการชำระบัญชี

กิจการร่วมค้า ซือบลิน-ดับบลิว แอนด์ เอฟ สเตคอน

ดำเนินโครงการก่อสร้างสะพานข้ามแม่น้ำเจ้าพระยา (สะพานกรุงเทพ 2)
ปัจจุบันโครงการก่อสร้างเสร็จสิ้นแล้ว กำลังอยู่ในช่วงการชำระบัญชี

กิจการร่วมค้าซิโน-ไทย

ดำเนินงานก่อสร้างคลองส่งน้ำดิบ/ทำนบ โครงการคลองประปาฝั่งตะวันตก อ.กำแพงแสน –
อ.บางเลน จังหวัดนครปฐม

กิจการร่วมค้า เอสเจ ดิเวลล็อปเมนต์

  ดำเนินโครงการก่อสร้างถนนสายเลี่ยงเมือง อ.พนมสารคาม จังหวัดฉะเชิงเทรา

โครงสร้างการถือหุ้นของกลุ่มบริษัท

+--------------------------------+------+------------------------------+
| ชื่อบริษัท                         | %    | ลักษณะการประกอบธุรกิจ           |
|                                | การ  |                              |
|                                |      |                              |
|                                | ถือหุ้น |                              |
+--------------------------------+------+------------------------------+
| บริษัทย่อย                        | 80   | พัฒนาอสังหาริมทรัพย์              |
|                                | .90% |                              |
| บริษัท เอช ที อาร์ จำกัด            |      |                              |
+--------------------------------+------+------------------------------+
| บริษัทร่วม                        | 35   | รับเหมา                       |
|                                | .00% | ติดตั้งงานระบบสายส่งและโทรคมนาคม |
| บริษัท ดีเคเค ซิโน-ไทย เอ็นจีเนียริ่ง   |      |                              |
| จำกัด                           |      |                              |
+--------------------------------+------+------------------------------+
| กิจการร่วมค้า                     | 100  | รับเหมาก่อสร้าง                 |
|                                | .00% |                              |
| -   กิจการร่วมค้า ฟิลิพพ์ ฮอลส์แมนน์   |      | รับเหมาก่อสร้าง                 |
|     (ไทย) / ยู ที เอ็ม เอ็นจีเนียริ่ง  | 33   |                              |
|     / ซิโน-ไทย                  | .33% | รับเหมาก่อสร้าง                 |
|                                |      |                              |
| -   กิจการร่วมค้า บจก.โตเมน       | 33   | รับเหมาก่อสร้าง                 |
|     เอ็นเตอร์ไพรส์ (กรุงเทพฯ) /    | .33% |                              |
|     บมจ.ซิโน-ไทย เอ็นจีเนียริ่ง แอนด์ |      | รับเหมาก่อสร้าง                 |
|     คอนสตรัคชั่น / บจก. โทเท็มส์    | 100  |                              |
|                                | .00% |                              |
| -   กิจการร่วมค้า ซือบลิน-ดับบลิว     |      |                              |
|     แอนด์ เอฟ สเตคอน            | 50   |                              |
|                                | .00% |                              |
| -   กิจการร่วมค้าซิโน-ไทย          |      |                              |
|                                |      |                              |
| -   กิจการร่วมค้า เอสเจ           |      |                              |
|     ดิเวลล็อปเมนต์                |      |                              |
+--------------------------------+------+------------------------------+

นโยบายแก่บริษัทย่อยหรือบริษัทร่วม

  บริษัทฯ ไม่มีส่วนในการกำหนดนโยบายแก่บริษัทย่อยหรือบริษัทร่วม
  เนื่องจากการบริหารงานและการกำหนดนโยบายจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้นๆ

นโยบายในกิจการร่วมค้า

  ในการเข้าร่วมโครงการในรูปแบบกิจการร่วมค้า
  บริษัทจะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญา
  และก่อให้เกิดผลประโยชน์ที่เป็นธรรมแก่ผู้ร่วมทุนทุกราย
  ทั้งนี้อำนาจในการกำหนดนโยบายกิจการร่วมค้า
  การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้นๆ

บริษัทไม่มีข้อกำหนดหรือข้อจำกัดใดๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราวๆไป

  ในกิจการร่วมค้า บริษัทจะได้รับสิทธิในการรับเลือกก่อน (First Refusal Right)
  ในการที่จะเป็นผู้รับเหมาช่วงในส่วนของงานโยธา
  ซึ่งเป็นงานที่บริษัทมีความชำนาญและมีความสามารถในการแข่งขันสูง
  ทำให้บริษัทได้รับงานในส่วนนี้จากงานของกิจการร่วมค้าเสมอมา

(3) โครงสร้างรายได้

+-------------+------+----+-------+-----+-------+-----+-------+-----+
| ผลิตภัณฑ์      | โดย  | %  | 2545  |     | 2544  |     | 2543  |     |
+-------------+------+----+-------+-----+-------+-----+-------+-----+
|             |      |    | (ล้า   | %   | (ล้า   | %   | (ล้า   | %   |
|             |      |    | นบาท) |     | นบาท) |     | นบาท) |     |
+-------------+------+----+-------+-----+-------+-----+-------+-----+
|   งานโยธา   |   ST |    | 2,7   | 65  | 26    | 72  | 27    | 80  |
|             | ECON |  - | 52.85 | .44 | 37.77 | .25 | 36.05 | .88 |
+-------------+------+----+-------+-----+-------+-----+-------+-----+
|             |   JV |    | 15.08 | 0   | 2     | 8   | 1     | 3   |
|             |      |    |       | .36 | 98.90 | .19 | 04.32 | .08 |
+-------------+------+----+-------+-----+-------+-----+-------+-----+
|             |   ST |    | 1,1   | 27  | 5     | 14  | 3     | 10  |
|  งานเครื่องกล | ECON |  - | 36.41 | .02 | 25.44 | .39 | 56.56 | .54 |
+-------------+------+----+-------+-----+-------+-----+-------+-----+
|   ง         |      |    | 26.45 | 0   | 33.15 | 0   | -     | -   |
| านเช่า/บริการ |  HTR |  8 |       | .63 |       | .91 |       |     |
|             |      | 0. |       |     |       |     |       |     |
|             |      | 90 |       |     |       |     |       |     |
+-------------+------+----+-------+-----+-------+-----+-------+-----+
| รายได้จ      |      |    | 3,9   | 93  | 3,4   | 95  | 3,1   | 94  |
| ากการก่อสร้าง |      |    | 30.79 | .44 | 95.26 | .74 | 96.93 | .51 |
| ตามงบการเงิน |      |    |       |     |       |     |       |     |
+-------------+------+----+-------+-----+-------+-----+-------+-----+
| -           |      |    |       |     |       |     |       |     |
| ส่วนแบ่งกำไร  |      |    |       |     |       |     |       |     |
| (ขาดทุน)     |      |    |       |     |       |     |       |     |
| ตา          |      |    |       |     |       |     |       |     |
| มวิธีส่วนได้เสีย |      |    |       |     |       |     |       |     |
+-------------+------+----+-------+-----+-------+-----+-------+-----+
|   DKK-Sino  |      |    | 1     | 2   | 48.00 | 1   | 66.30 | 1   |
|   Thai ( 35 |      |    | 04.06 | .47 |       | .31 |       | .96 |
|   % )       |      |    |       |     |       |     |       |     |
+-------------+------+----+-------+-----+-------+-----+-------+-----+
|   Joint     |      |    | (     |     | (     |     | (     |     |
|   Ventures  |      |    | 2.44) |     | 0.38) |     | 2.18) |     |
+-------------+------+----+-------+-----+-------+-----+-------+-----+
|   TMC ( 19% |      |    | -     | -   | -     | -   | 4.12  | 0   |
|   )         |      |    |       |     |       |     |       | .12 |
+-------------+------+----+-------+-----+-------+-----+-------+-----+
|   HTR       |      |    | -     | -   | -     | -   | (     | (0. |
|   (47.60% ) |      |    |       |     |       |     | 4.72) | 14) |
+-------------+------+----+-------+-----+-------+-----+-------+-----+
| รวมรา       |      |    | 4,0   | 95  | 3,5   | 97  | 3,2   | 96  |
| ยได้จากการปร |      |    | 32.41 | .86 | 42.88 | .04 | 60.45 | .38 |
| ะกอบธุรกิจปกติ |      |    |       |     |       |     |       |     |
+-------------+------+----+-------+-----+-------+-----+-------+-----+
| รายได้อื่น     |      |    | 1     | 4   |  1    | 2   | 12    | 3   |
|             |      |    | 74.14 | .14 | 07.91 | .96 | 2.30  | .62 |
+-------------+------+----+-------+-----+-------+-----+-------+-----+
| รายได้รวม    |      |    | 4,2   | 100 | 3,6   | 100 | 3,3   | 100 |
|             |      |    | 06.55 | .00 | 50.79 | .00 | 82.75 | .00 |
+-------------+------+----+-------+-----+-------+-----+-------+-----+

(4) เป้าหมายการดำเนินธุรกิจ

บริษัทจะมุ่งเน้นให้การดำเนินธุรกิจของบริษัทมีการเจริญเติบโตอย่างมั่นคงและต่อเนื่อง
ให้ความสำคัญต่อการเพิ่มส่วนของผู้ถือหุ้น
การดำรงฐานะการเงินของบริษัทให้มีความแข็งแกร่งอยู่เสมอ มีการปฏิบัติงานที่ยึดหลักบรรษัทภิบาล
พร้อมกับการเสริมสร้างศักยภาพในการแข่งขัน
และเน้นความปลอดภัยในการทำงานเพื่อไม่ให้เกิดความสูญเสียเวลาการทำงาน (No Loss Time
Incident)